تۆرکیه، کرکۆک‌ده تۆرکمنجه‌نین رسمی ایستیفاده‌سینین قیسیدلانماسینا باغلی آچیقلاما یاییملادی.
خاریجی ایشلر باخانلیغی، عراقین کرکۆک‌ده تۆرکمنجه‌نین رسمی ایستیفاده‌سینه محدودیت گتیرمه‌سینین آردیندان عراق مقاملارینی بو قراری سرعتله گؤزدن گئچیریمه‌یه چاغیردی.
باخانلیغین وئردیگی رسمی آچیقلامادا، عراق باخانلار قورولو باش کاتیبلیگی طرفیندن آلینان بیر قرارلا، کرکۆک‌ده تۆرکمنجه‌نین رسمی ایستیفاده‌سینه قیسیدلاما گتیریلدیگینین اؤیرنیلدیگی ایفاده ائدیلدی.
بو قرارین عراقین قوروجو و اصلی عنصورلارین‌دان اولان تۆرکمنلرین آنایاسال حاقلارینی پوزدوغو وورغولانان آچیقلامادا،
"عینی زاماندا عراق آنایاساسینداکی حؤکملرله ده آچیقجا ضدیت تشکیل ائتمکده‌دیر. نئجه کی، آنایاسانین دؤردونجو ماده‌سی، توۆرکمنلرین جمعیت چوخلوغونو اولوشدوردوغو اداری بیریملرده تۆرکمنجه‌نین رسمی دیل اولدوغو حؤکمونو امر ائدیر. آیریجا عراق آنایاساسینین ۱۲۵.جی ماده‌سی ده آنایاسانین، عراقی اولوشدوران بوتون بیله‌شنلرین/جزءلارین اداری و مد‌نی حاقلارینی ضمانت آلتینا آلدیغینی وورغولاماقدادیر" ایفاده‌لرینه یئر وئریلدی.
عراقین و کرکۆک ویلایتینین آنا عنصورلارین‌دان اولان تۆکمنلرین حاق و حساسیتلرینی گؤز آردی ائد‌ن بو جور آددیملارین کرکۆک‌ده باریش ایچینده بیر آرادا یاشاما کۆلتورونون تاسیس ائدیلمه‌سینه یؤنه‌لیک چابالارا ضرر وئرجگینه دقت چکیله‌ن آچیقلامادا،
"عراق مقاملارینی، بو قراری سرعتله گؤزدن گئچیرمه‌یه دعوت ائدیریک" ایفاده‌سی ایشله‌دیلدی.
